ການເຈລະຈາ ເລື້ອງນີວເຄລຍ ຂອງອີຣ່ານ ດຳເນີນໄປ ຢ່າງຮີບຮ້ອນຂຶ້ນ ກ່ອນວັນເສ້ນຕາຍ ມື້ອື່ນ
ອີຣ່ານ ກັບ 6 ມະຫາອຳນາດ ຍັງຕົກລົງກັນບໍ່ທັນໄດ້ ກ່ຽວກັບວ່າ ຂໍ້ຕົກລົງກັນນີ້ ຄວນຈະມີອາຍຸດົນປານໃດ ແລະຈະນຳຄືນມາໃຊ້ແບບໃດ ຖ້າຫາກອີຣ່ານ ລະເມີດຂໍ້ຕົກລົງ.
ການພົບປະເຈລະຈາກັນເລື້ອງໂຄງການນີວເຄລຍຂອງອີຣ່ານ ດຳເນີນສືບຕໍ່ໄປໃນສະວິດເຊີແລນ ພ້ອມກັບທີ່ນັກການທູດ ຝ່າຍຕາເວັນຕົກທ່ານນຶ່ງກ່າວວ່າ ມີ 3 ເລື້ອງສຳຄັນທີ່ຍັງຕົກລົງ ກັນບໍ່ທັນໄດ້ ໃນຂະນະທີ່ພວກນັກເຈລະຈາພາກັນຂຸ້ນຂ້ຽວ ຫາ ທາງໃຫ້ບັນລຸຂໍ້ຕົກລົງກັນໃຫ້ໄດ້ ກ່ອນເວລາເສັ້ນຕາຍທີ່ທັງ ສອງຝ່າຍໄດ້ວາງໄວ້ ນັກການທູດທ່ານນີ້ ກ່າວຕໍ່ບັນດານັກຂ່າວ ທີ່ເມືອງ Lausanne ວ່າ ອີຣ່ານແລະ 6 ປະເທດມະຫາອຳນາດ ຍັງບໍ່ທັນໄດ້ຕົກລົງ ກັນເທື່ອກ່ຽວ ກັບວ່າ ຂໍ້ຕົກລົງກັນນີ້ຄວນຈະມີອາຍຸດົນປານໃດ ການຍົກເລີກການລົງໂທດດ້ານເສດຖະກິດຕໍ່ອີຣ່ານ ຄວນຈະມີ ຂຶ້ນໄວປານໃດ ແລະຈະນຳ ຄືນມາໃຊ້ແບບໃດ ຖ້າຫາກອີຣ່ານລະເມີດເງື່ອນໄຂຂອງຂໍ້ ຕົກລົງກັນ ນອກນັ້ນ ນັກການທູດທ່ານນີ້ ຍັງໄດ້ເນັ້ນເຖິງຄວາມຮີບດ່ວນຂອງການເຈລະຈາກັນ ຕໍ່ ໜ້າເວລາເສັ້ນຕາຍໃນຄືນວັນອັງຄານມື້ອື່ນນີ້ ໂດຍເວົ້າວ່າ ມັນແມ່ນເວລາ ທີ່ຈະ ໃນວັນຈັນມື້ນີ້ ທ່ານ Javad Zarif ລັດຖະມົນຕີຕ່າງປະເທດອີຣ່ານ ໄດ້ພົບປະກັບບັນດາ ຄູ່ຕຳແໜ່ງຈາກສະຫະລັດ ອັງກິດ ຈີນ ຝຣັ່ງ ຣັດເຊຍ ແລະເຢຍຣະມັນ ບັນດານັກການທູດເຫຼົ່ານີ້ ກຳລັງພະຍາຍາມຫາທາງຕົກລົງກັນກ່ຽວກັບ ໂຄງຮ່າງຂອງຂໍ້ຕົກ ລົງ ທີ່ຈະຮັບປະກັນວ່າ ອີຣ່ານຈະບໍ່ພະຍາຍາມຫາທາງຜະລິດອາວຸດນີວເຄລຍ ເພື່ອເປັນການແລກປ່ຽນກັບການຍົກເລີກການລົງໂທດຕ່າງໆ ທີ່ໄດ້ສ້າງຄວາມເສຍຫາຍແກ່ເສດຖະ ກິດຂອງປະເທດນັ້ນ ຮ່າງຂັ້ນສຸດທ້າຍຂອງຂໍ້ຕົກລົງນີ້ ແມ່ນຈະຕ້ອງເຮັດໃຫ້ແລ້ວ ພາຍໃນ ທ້າຍເດືອນມິຖຸນາ